open-index/open-wikipedia-markdown huggingface dataset:
เครื่องมือหิน

**เครื่องมือหิน**เป็นสิ่งที่มนุษย์ทำขึ้นในยุคที่เริ่มรู้จักทำเครื่องมือ เช่น ขวานหิน ขวานกำปั้น หัวหอก มักจะทำมาจากหินควอร์ตไซต์ (quartzite)  หรือ หินเชิร์ต (chert)

กลุ่มของเครื่องมือในช่วงสมัยไพลสโตซีนและโฮโลซีน ตอนต้นๆ แยกได้เป็น 3 กลุ่มใหญ่ๆ ดังนี้
1. กลุ่มเครื่องมือสับตัด หรือ Chopper chopping tool complex
2. กลุ่มเครื่องมือสะเก็ดหิน
3. กลุ่มเครื่องมือแบบฮัวบิเนียน (Hoabinhian) ตามแหล่งที่พบชื่อ “ฮัวบินห์” อยู่ทางใต้ของฮานอยในเวียดนามเหนือซึ่งพบก่อนที่อื่น แต่ไม่ได้หมายความว่าเครื่องมือหินแบบนี้ซึ่งพบในประเทศไทยและประเทศอื่นๆ จะได้รับอิทธิพลมาจากเวียดนามหรือจำเป็นจะต้องมีอายุน้อยกว่าที่พบในประเทศนั้นเสมอไป
## อ้างอิง

หมวดหมู่:ยุคหิน
นักบัญชี

**นักบัญชี** เป็นผู้ประกอบกิจในด้านการบัญชี ซึ่งเป็นการวัด การเปิดเผยและการจัดเตรียมข้อมูลทางการเงินซึ่งช่วยให้ผู้บริหาร นักลงทุน และเจ้าหน้าที่ภาษี ตลอดจนผู้ทำการตัดสินใจอื่น ๆ ในการที่จะตัดสินใจแบ่งส่วนทรัพยากร

## ลักษณะงาน
       งานของนักบัญชีคือรวบรวมรายรับรายจ่ายขององค์กรธุรกิจ และจัดทำรายงานตามระบบแบบแผนของการทำบัญชี มาตรฐาน เช่น จัดการเอกสารงบการเงิน ทั้งเรื่องงบกำไรขาดทุน งบดุลต่าง ๆ การทำธุรกรรมทางการเงิน เป็นต้น ขอบเขตงานแบ่งเป็นสองกลุ่มใหญ่

* การบัญชีเพื่อการจัดการ (Managerial Accounting) เพื่อนำเสนอแก่คนภายในองค์กร เพื่อวางแผนการดำเนินงาน ได้แก่ กรรมการบริหาร ผู้จัดการ หัวหน้าฝ่าย หัวหน้าแผนก
* การบัญชีการเงิน (Financial Accounting) เน้นการนำเสนอแก่ผู้ใช้ภายนอกกิจการ ได้แก่ นักลงทุน เจ้าหนี้ ผู้ถือหุ้น หน่วยงานราชการ ลูกจ้าง
## การศึกษา
ผู้ประกอบอาชีพนักบัญชีต้องจบปริญญาตรีจากคณะบริหารและการบัญชี โดยได้รับวุฒิการศึกษา บัญชีบัณฑิต (บช.บ.)

## อ้างอิง

หมวดหมู่:อาชีพ
สถานีเอื้อน อนามัย

thumb|300px|สถานีเอื้อนอนามัย

**สถานีกาชาดที่ 8 เพชรบุรี (เอื้อนอนามัย)** หรือ **สถานีเอื้อน อนามัย** เป็นสถานพยาบาลแห่งแรกของจังหวัดเพชรบุรี สังกัดสภากาชาดไทย ตั้งอยู่ที่ถนนอนามัย-มาตยาวงษ์ ตำบลท่าราบ อำเภอเมืองเพชรบุรี

## ประวัติ
ในปี พ.ศ. 2472 ได้เกิดโรคอหิวาตกโรคระบาดขึ้นที่จังหวัดเพชรบุรี และยังไม่มีสถานพยาบาลใด ๆ ในจังหวัดเพชรบุรีในขณะนั้น อำมาตย์เอก พระยาสุรพันธเสนี (อิ้น บุนนาค) อดีตผู้ว่าราชการจังหวัดเพชรบุรี ซึ่งเป็นอุปนายกสภากาชาดสยามในสมัยนั้น ได้นำเรื่องการสร้างสถานีอนามัยไปปรึกษากับเจ้าจอมมารดาอ่อน บุนนาค ในรัชกาลที่ 5 และเป็นพี่สาวผู้ดูแลกองมรดกของเจ้าจอมเอื้อน บุนนาค ท่านเห็นพ้องด้วย จึงได้นำส่งเงินในกองมรดกของเจ้าจอมเอื้อน บุนนาค หนึ่งในเจ้าจอมก๊กออ ซื่งเป็นธิดาของเจ้าพระยาสุรพันธ์พิสุทธิ์ (เทศ บุนนาค) เจ้าเมืองเพชรบุรี กับท่านผู้หญิงอู่ บุนนาค จำนวน 10,000 บาท ให้แก่สภากาชาดสยาม (สภากาชาดไทย) เพื่อสร้างสถานีอนามัยขึ้นในจังหวัดเพชรบุรี  เรียกชื่อว่า "สถานีเอื้อน อนามัย" มีที่ตั้งอยู่เลขที่ 91 ถนนมาตยาวงษ์ ตำบลท่าราบ อำเภอคลองกระแชง (ปัจจุบันคือ อำเภอเมืองเพชรบุรี) จังหวัดเพชรบุรี)

สถานีกาชาดที่ 8 จังหวัดเพชรบุรี (หรือเอื้อนอนามัย) เป็นอาคารก่ออิฐถือปูน 2 ชั้น ชั้นบนเป็นที่พักเจ้าหน้าที่ ชั้นล่างเป็นสำนักงาน ด้านหลังเป็นเรือนไม้ชั้นเดียว ใช้เป็นที่ประกอบอาหารและที่พักคนงาน

บริเวณของสถานีกาชาดที่ 8 มีเนื้อที่ทั้งหมด 278 ตารางวา เป็นที่ดินของพระคลังข้างที่ (ทรัพย์สินส่วนพระมหากษัตริย์) 248 ตารางวา และที่ดินของสภากาชาดสยาม 30 ตารางวา (คุณหญิงทิพย์ สุรพันธ์เสนีย์ และขุนสกลภักดีบริจาคให้)

พ.ศ. 2517 เรือนไม้ทรุดโทรมมากจึงรื้อของเดิมออกสร้างเป็นอาคารคอนกรีตชั้นเดียวแทน เรือนไม้ 2 หลัง เดิมใช้เป็นที่ประกอบอาหาร ห้องอาหารและที่พักคนงานด้วยเงินสภากาชาดไทย

พ.ศ. 2521 สร้างอาคารอเนกประสงค์และปรับปรุงซ่อมแซมอาคารทำการใหม่

พ.ศ. 2528 สถานีกาชาดได้งบประมาณจากสภากาชาดไทย สร้างอาคารใหม่เพิ่มขึ้นด้านหลังอีก 1 หลัง เป็นอาคารคอนกรีตเสริมเหล็ก 3 ชั้น ชั้นล่างเป็นคลังพัสดุสำรองในการบรรเทาทุกข์ ชั้น 2 เป็นห้องประชุม ชั้น 3 เป็นที่พัก สร้างด้วยเงินงบประมาณ เป็นเงิน 6,900,000 บาท (หกล้านเก้าแสนบาทถ้วน)

พ.ศ. 2548 ได้งบประมาณจากเงินบริจาคของสถานีกาชาดสร้างห้องตรวจสุขภาพเด็กดี ขนาด 18 ตารางเมตร

## ดูเพิ่ม
* โรงพยาบาลจุฬาลงกรณ์
* สภากาชาดไทย

## อ้างอิง

หมวดหมู่:โรงพยาบาลในจังหวัดเพชรบุรี 
หมวดหมู่:สภากาชาดไทย
หมวดหมู่:สิ่งก่อสร้างในอำเภอเมืองเพชรบุรี
เลอศักดิ์ สมบัติศิริ

ท่านผู้หญิง **เลอศักดิ์ สมบัติศิริ** (20 กุมภาพันธ์ พ.ศ. 2462 — 9 พฤศจิกายน พ.ศ. 2553) อดีตประธานกิตติมศักดิ์ บริษัท โรงแรมปาร์คนายเลิศ จำกัด, อดีตเจ้าของโรงแรมสวิสโซเทลปาร์คนายเลิศ และอดีตรัฐมนตรีว่าการกระทรวงคมนาคมหญิงคนแรกของไทย

## ประวัติการทำงาน
ท่านผู้หญิง เลอศักดิ์ สมบัติศิริเป็นบุตรของพระยาภักดีนรเศรษฐ (เลิศ เศรษฐบุตร) ผู้สร้างโรงเรียนเศรษฐบุตรบำเพ็ญ และโรงเรียนสตรีเศรษฐบุตรบำเพ็ญ ผู้ริเริ่มรถโดยสารประจำทางขึ้นในเมืองไทย (รถเมล์นายเลิศ) และผู้สร้างโรงแรมปาร์คนายเลิศ ซึ่งปัจจุบันคือโรงแรมสวิสโฮเต็ลปาร์คนายเลิศ ถนนวิทยุ และคุณหญิงสิน ภักดีนรเศรษฐ

ภายหลังจบการศึกษาด้านคหกรรมศาสตร์ จากวิทยาลัยเคียวลิตสุ ประเทศญี่ปุ่น เมื่อ พ.ศ. 2484 ท่านผู้หญิงเลอศักดิ์ได้เข้าทำงานครั้งแรกที่สำนักงานคณะกรรมการข้าราชการพลเรือน(ก.พ.)  ต่อมาจึงเข้าดำเนินกิจการรถเมล์ขาว ของบริษัท นายเลิศ จำกัด และธุรกิจอย่างอื่นของพระยาภักดีนรเศรษฐ ผู้เป็นบิดา จนกระทั่งสิ้นบุญบิดาจึงได้ดำรงตำแหน่งประธาน กรรมการบริษัท นายเลิศ จำกัด เรื่อยมา จากนั้นได้ก่อตั้งบริษัท นายเลิศพัฒนา จำกัด เพื่อพัฒนาอสังหาริมทรัพย์ และบริษัท โรงแรมปาร์คนายเลิศ จำกัด เพื่อดำเนินธุรกิจโรงแรม

ด้านการเมือง ได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 และในปี พ.ศ. 2519 มีพระบรมราชโองการแต่งตั้งเป็นรัฐมนตรีว่าการกระทรวงคมนาคม ในสมัยรัฐบาลนายธานินทร์ กรัยวิเชียร นับว่าเป็นรัฐมนตรีหญิงสองคนแรกของประเทศไทย (ได้รับแต่งตั้งพร้อมกับ วิมลศิริ ชำนาญเวช)

## ชีวิตครอบครัว
ท่านผู้หญิง เลอศักดิ์ สมบัติศิริ สมรสกับนายพินิจ สมบัติศิริ บุตรพระยาศรีเสนา (ศรีเสนา สมบัติศิริ) และคุณหญิงถวิลหวัง มีธิดา 2 คน คือ นางพิไลพรรณ สมบัติศิริ และนางสัณหพิศ โพธิรัตนังกูร

## ถึงแก่อนิจกรรม
ท่านผู้หญิง เลอศักดิ์ สมบัติศิริ ถึงแก่อนิจกรรมเมื่อเช้าวันที่ 9 พฤศจิกายน พ.ศ. 2553 ด้วยโรคปอดอักเสบ ณ โรงพยาบาลศิริราช สิริอายุรวม 91 ปี ในการนี้พระบาทสมเด็จพระเจ้าอยู่หัวทรงพระกรุณาโปรดเกล้าฯ พระราชทานน้ำหลวงอาบศพ ในวันที่ 10 พฤศจิกายน เวลา 17.00 น. ณ บ้านปาร์คนายเลิศ เลขที่ 2/4 ถนนวิทยุ แขวงลุมพินี เขตปทุมวัน และทรงรับศพไว้ในพระบรมราชานุเคราะห์เป็นเวลา 7 วัน ตั้งแต่วันที่ 10-16 พฤศจิกายน จากนั้นจะมีพิธีสวดอภิธรรมทุกวันอังคารเวลา 19.00 น. จนกระทั่งครบ 100 วัน ทั้งนี้กำหนดให้มีการทำบุญครบ 50 วัน และ 100 วันด้วย

และในวันอาทิตย์ที่ 7 สิงหาคม พ.ศ. 2554 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ไปในการพระราชทานเพลิงศพ ท่านผู้หญิงเลอศักดิ์ สมบัติศิริ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เวลา 17 นาฬิกา โดยพระเจ้าวรวงศ์เธอ พระองค์เจ้าศรีรัศมิ์ พระวรชายาโดยเสด็จไปในการนี้ด้วย

## เครื่องราชอิสริยาภรณ์
### เครื่องราชอิสริยาภรณ์ไทย

### เครื่องราชอิสริยาภรณ์ต่างประเทศ
*  : พ.ศ. 2547 - 80px เครื่องราชอิสริยาภรณ์อาทิตย์อุทัย ชั้นที่ 3 มงกุฎแสงสีทอง

## อ้างอิง

หมวดหมู่:ท่านผู้หญิง
หมวดหมู่:ข้าราชการพลเรือนชาวไทย
หมวดหมู่:นักธุรกิจชาวไทย
หมวดหมู่:นักการเมืองสตรีชาวไทย
หมวดหมู่:รัฐมนตรีว่าการกระทรวงคมนาคมไทย
หมวดหมู่:สมาชิกสภานิติบัญญัติแห่งชาติ
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:ผู้ได้รับเครื่องราชอิสริยาภรณ์ จ.ช.
เลอศักดิ์
หมวดหมู่:นักการกุศลชาวไทย
หมวดหมู่:บุคคลจากเขตสัมพันธวงศ์
หมวดหมู่:บุคคลในประวัติศาสตร์กรุงรัตนโกสินทร์
หมวดหมู่:บุคคลจากโรงเรียนสตรีเศรษฐบุตรบำเพ็ญ
ราบัต

**ราบัต** (), **อัรเราะบาฏ** () หรือ **เอร์บัต** (เบอร์เบอร์: ) เป็นเมืองหลวงและเมืองที่ใหญ่เป็นอันดับ 2 ของประเทศโมร็อกโก มีประชากรประมาณ 650,000 คน ตั้งอยู่ติดมหาสมุทรแอตแลนติก เป็นแหล่งอุตสาหกรรมอาหาร อุตสาหกรรมก่อสร้าง และอุตสาหกรรมผ้า

## ระเบียงภาพ

ไฟล์:Royal Palace, Rabat.jpg|พระราชวังหลวง
ไฟล์:Sale_from_Rabat.JPG|ท่าเรือ Salé
ไฟล์:Palace_gate.jpg‎|Kasbah of the Udayas
ไฟล์:Rabat SPOT 1104.jpg|ภาพถ่ายจากดาวเทียมสปอต

ไฟล์:Train of Morocco.jpg|รถไฟโมร็อกโกที่สถานีราบัต
ไฟล์:Rabat, Mohammed V Avenue night view.jpg|ย่านกลางเมือง
ไฟล์:Train_of_Morocco.jpg|รถไฟโมร็อกโกที่สถานีราบัต


## เมืองพี่น้อง
* เบทเลเฮม, รัฐปาเลสไตน์
*  ตูนิส, ตูนิเซีย, ตั้งแต่ ค.ศ. 1987
*  โฮโนลูลู, สหรัฐอเมริกา
*  สต็อกโฮล์ม, สวีเดน
*  เอเธนส์, กรีซ
*  อิสตันบูล, ตุรกี
*  มาดริด, สเปน
*  เซบิยา, สเปน

## อ้างอิง

## แหล่งข้อมูลอื่น
* Places in Rabat 

* Rabat: History 
* Rabat Touristic Portal
* Rabat Portal 
* Entry in Lexicorient 
* Rabat photo gallery
* Rabat Post 
* Rabat info and maps  Information about Rabat with interactive maps
* http://www.alittihad.press.ma/def.asp?codelangue=29&id_info=104486&date_ar=2010-2-27%2011:49:00 

หมวดหมู่:เมืองหลวงในทวีปแอฟริกา
หมวดหมู่:เมืองหลวงทางวัฒนธรรมของอาหรับ
หมวดหมู่:เมืองในประเทศโมร็อกโก
หมวดหมู่:แหล่งมรดกโลกในประเทศโมร็อกโก
ออโตบาห์น (อัลบั้ม)

**ออโตบาห์น** () เป็นอัลบั้มที่ 4 ของครัฟท์แวร์ค วางจำหน่ายเดือนพฤศจิกายน ค.ศ. 1974

## รายชื่อเพลง

## ชาร์ต

### รายสัปดาห์

## การรับรอง

### ชาร์ตปลายปี

## อ้างอิง

### ข้อมูล

* 
* 
* 
* 
*
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## แหล่งข้อมูลอื่น
* 

หมวดหมู่:อัลบั้มเพลงในปี พ.ศ. 2517
ปลากริม

**ปลากริม**  เป็นสกุลปลาน้ำจืดขนาดเล็กจำพวกหนึ่ง มีชื่อสกุลว่า *Trichopsis* (/ไทร-ช็อป-ซิส/) ในวงศ์ Macropodusinae ซึ่งอยู่ในวงศ์ใหญ่ Osphronemidae

มีรูปร่างโดยทั่วไปคล้ายปลาในสกุลปลากัด (*Betta* spp.) แต่มีรูปร่างและขนาดที่เล็กกว่า ส่วนหัวจะแหลมกว่า จะมีแถบลายพาดขวางในแนวนอนประมาณ 2-3 แถบที่ข้างลำตัว และมีสีสันไม่สดเท่า ครีบท้องมีก้านครีบเดี่ยวยื่นออกมาเป็นเส้นยาว ครีบหางปลายแหลมคล้ายใบโพ ครีบหลังมีก้านครีบเดี่ยว 2-6 ก้าน และก้านครีบแขนง 19-28 ก้าน 

พบได้ทั่วไปในทุกแหล่งน้ำของภูมิภาคเอเชียตะวันออกเฉียงใต้ ทั้งในนาข้าว, ท้องร่องสวน จนถึงแม่น้ำลำคลองขนาดใหญ่  มีพฤติกรรมชอบอยู่รวมเป็นฝูงขนาดเล็ก มีอุปนิสัยก้าวร้าวพอสมควร มีกัดกันเองบ้างในฝูง แต่ไม่ถึงขั้นกัดกันถึงตายเหมือนเช่นปลาในสกุลปลากัดบางชนิด อาทิ *[[ปลากัดภาคกลาง|Betta spendens]]* แต่มีจุดเด่น คือ สามารถส่งเสียงดัง "แตร็ก ๆ ๆ" ได้ พร้อมกับกางครีบ เมื่อต้องการขู่ผู้รุกราน ซึ่งเป็นเสียงของการเกร็งกล้ามเนื้อที่อยู่ข้างถุงลม เป็นปลาที่จำแนกเพศได้ยากกว่าปลาในสกุลปลากัด แต่ทว่าก็มีลักษณะใกล้เคียงกัน คือ ตัวเมียจะมีขนาดเล็กและครีบต่าง ๆ สั้นกว่า รวมถึงสีสันก็อ่อนกว่าตัวผู้ เมื่อผสมพันธุ์จะจับคู่กันเองในฝูง โดยที่ตัวผู้เป็นฝ่ายก่อหวอดและเฝ้าดูแลไข่จนฟักเป็นตัว และเลี้ยงดูในระยะแรก

ปัจจุบัน พบทั้งหมด 3 ชนิด ได้แก่

* ปลากริมทับทิม (*Trichopsis pumila*) เป็นปลากริมที่มีสีสันสดใสที่สุด และมีขนาดเล็กที่สุด

* ปลากริมข้างลาย (*[[ปลากริมข้างลาย|Trichopsis vittata]]*) เป็นชนิดที่พบเห็นได้ทั่วไป

* ปลากริมอีสาน (*[[ปลากริมอีสาน|Trichopsis schalleri]]*) เป็นชนิดที่ค้นพบใหม่เมื่อไม่นานมานี้ โดยพบทางแถบภาคอีสานของไทย

ซึ่งปลากริม มีชื่อเรียกในภาษาถิ่นอีสานว่า "หมัด" และมีชื่อเรียกอื่น เช่น "ปลากัดป่า" เป็นต้น 

## ดูเพิ่ม
*ปลากัด
*ปลากระดี่

## อ้างอิง

## แหล่งข้อมูลอื่น

หมวดหมู่:สกุลปลากริม
คอร์กแคมเบียม

200px|thumb|right|ภาพคอร์กแคมเบียมของลำต้นพืชสกุล ''Tilia''
**คอร์กแคมเบียม** () หรือ **เฟลโลเจน** () พัฒนามาจากเนื้อเยื่อถาวรในอีพิเดอร์มิส คอร์เท็กซ์ และเพอริไซเคิล สร้างเนื้อเยื่อคอร์ก ห่อหุ้มรากและลำต้น จัดเป็นเนื้อเยื่อเจริญทางด้านข้าง แบ่งเซลล์ออกสู่ด้านนอกจะเป็นคอร์ก แบ่งตัวเข้าด้านในลำต้นจะเป็นเฟลโลเดอร์ม เซลล์เรียงตัวหนาชั้นเดียว ไม่มีช่องว่างระหว่างเซลล์ มีคลอโรพลาสต์และแทนนิน

## อ้างอิง

หมวดหมู่:กายวิภาคศาสตร์ของพืช
หมวดหมู่:เนื้อเยื่อพืช
แบบจำลองระดับสูงเชิงเลข

[thumb|right|300px|ภาพ[เรนเดอร์ 3 มิติ ของข้อมูลเด็ม (DEM) ของดาวอังคาร]]

**แบบจำลองระดับสูงเชิงเลข** หรือ **แบบจำลองความสูงเชิงเลข** หรือเรียกย่อว่า **เด็ม** () เป็นแบบจำลองข้อมูลลักษณะทางภูมิศาสตร์ของพื้นผิวและชั้นความสูงในลักษณะของดิจิทัล การเก็บข้อมูลเพื่อนำมาสร้างเด็มนั้นจะถูกเก็บจากการรับรู้จากระยะไกล์เป็นส่วนใหญ่ แต่ก็สามารถสร้างขึ้นมาจากข้อมูลของการการทำรังวัด และการสำรวจ เด็มถูกใช้งานมากในระบบสารสนเทศภูมิศาสตร์ และเป็นข้อมูลพื้นฐานสำหรับ relief map

เด็มสามารถในลักษณะของแรสเตอร์ในลักษณะของกริดสี่เหลี่ยมจัตุรัสที่แทนชั้นความสูง หรือแสดงในลักษณะ triangular irregular network ที่เป็นโพลีกอนของรูปสามเหลี่ยมประกอบกัน

เด็มยังคงรู้จักในชื่อของ **แบบจำลองภูมิประเทศเชิงเลข** หรือ **ดีทีเอ็ม** ()

## อ้างอิง
* Nikolakopoulos, K. G.; Kamaratakis, E. K; Chrysoulakis, N. (10 November 2006). "SRTM vs ASTER elevation products. Comparison for two regions in Crete, Greece". International Journal of Remote Sensing 27 (21). ISSN 4819–4838. Retrieved June 22, 2010.

หมวดหมู่:ระบบสารสนเทศภูมิศาสตร์
หมวดหมู่:การทำแผนที่
ปลากระดี่

**ปลากระดี่** (; ; อีสาน: กระเดิด) เป็นสกุลปลาน้ำจืดจำพวกหนึ่ง ในสกุล *Trichopodus* (เดิมใช้ *Trichogaster*) ในวงศ์ย่อย Luciocephalinae ในวงศ์ใหญ่ Osphronemidae

มีรูปร่างโดยทั่วไป คือ แบนข้างคล้ายใบไม้ หัวมีขนาดเล็ก ปลายปากค่อนข้างแหลม ปากมีขนาดเล็ก มีครีบอกคู่แรกเป็นเส้นยาวใหญ่เห็นได้ชัด ซึ่งเรียกว่า "ตะเกียบ" เป็นอวัยวะช่วยในการสัมผัส มีก้านครีบแขนง 2-4 ก้าน ครีบหลังมีก้านครีบเดี่ยว 3-9 ก้าน และก้านครีบแขนง 7-11 ครีบ ครีบก้นมีก้านครีบเดี่ยว 9-14 ก้าน และมีก้านครีบแขนง 25-40 ก้าน ครีบท้องและครีบก้นต่อยาวเป็นแถวเดียวกัน โดยที่ไม่มีเส้นข้างลำตัว ปลายครีบหางไม่เว้ามากนัก

เป็นปลาที่มีการแพร่กระจายพันธุ์ทั่วไปในภูมิภาคเอเชียตะวันออกเฉียงใต้ โดยพบได้แทบทุกประเภทของแหล่งน้ำจืด มีขนาดโดยเฉลี่ยประมาณ 15 เซนติเมตร เมื่อโตเต็มที่ พบทั้งสิ้น 4 ชนิด ได้แก่

*ปลากระดี่มุก (*T. leerii*)
*ปลากระดี่นาง (*T. microlepis*)
*ปลาสลิด (*T. pectoralis*)
*ปลากระดี่หม้อ (*T. trichopterus*)

มีพฤติกรรมชอบอยู่รวมกันเป็นฝูง เป็นปลาที่มีอวัยวะช่วยหายใจ จึงสามารถดำรงชีพอยู่ในน้ำที่ออกซิเจนต่ำได้เช่นเดียวกับปลาชนิดอื่น ๆ ในวงศ์นี้ แต่ทว่า สำหรับปลากระดี่แล้วอวัยวะส่วนนี้พัฒนาให้มีประสิทธิภาพสู้ปลาชนิดอื่นไม่ได้ จึงจะเห็นปลากระดี่ในบางครั้งจะลอยตัวขึ้นมาฮุบอากาศบนผิวน้ำเสมอ ๆ อุปนิสัยก้าวร้าวพอสมควร แต่ไม่เท่ากับปลาในสกุลอื่น เช่น ปลากัด (*Betta* spp.) หรือ ปลากริม (*Trichopsis* spp.) การผสมพันธุ์และวางไข่จะกระทำในช่วงฤดูฝนเช่นเดียวกับปลาในวงศ์นี้ทั่วไป โดยมีการก่อหวอดเช่นเดียวกับปลากัดและปลากริม แต่ทว่าลักษณะฟองหวอดของปลากระดี่จะมีขนาดเล็กกว่า แต่จะติดกันเป็นแพใหญ่กว่า และบางครั้งอาจมีเศษหญ้าหรือพืชน้ำหรือสาหร่ายผสมร่วมด้วย และยังแตกต่างออกไปในแต่ละชนิด

มีความสำคัญต่อมนุษย์ในแง่ของการเป็นปลาเศรษฐกิจ สำหรับการบริโภค โดยนำไปทำเป็นปลาแห้ง ซึ่งนิยมกันมาก โดยเฉพาะปลาสลิด ซึ่งนิยมเลี้ยงกันอย่างมากโดยเฉพาะในอำเภอบางบ่อ จังหวัดสมุทรปราการ และปรุงสด ๆ อีกทั้งยังนิยมเลี้ยงเป็นปลาสวยงามอีกด้วย โดยเฉพาะ ปลากระดี่หม้อที่มีสีสันแตกต่างหลากหลายกันมาก

ปลากระดี่นับเป็นปลาอีกจำพวกหนึ่งที่ผูกพันกับวิถีชีวิตคนไทยมาอย่างยาวนาน จนเกิดมีภาษิตที่ว่า "กระดี่ได้น้ำ" อันหมายถึง คนที่มีพฤติกรรมระริกระรี้กระหยิ่มดีใจจนเกินเหตุ และมีชื่อบ้านนามเมืองของ ชุมชนบางกระดี่ ที่ตั้งอยู่ในเขตบางขุนเทียน กรุงเทพมหานคร ซึ่งเป็นที่อยู่ของชาวไทยเชื้อสายมอญ เล่ากันว่าเป็นเพราะในสมัยก่อนมีปลากระดี่ชุกชุม 

## อ้างอิง

## แหล่งข้อมูลอื่น

หมวดหมู่:วงศ์ปลากัด ปลากระดี่
อีพิเดอร์มิส (พฤกษศาสตร์)

thumb|right|อีพิเดอร์มิสเป็นเนื้อเยื่อชั้นนอกสุดของใบ มีอยู่ทั้งสองด้าน
**อีพิเดอร์มิส** () เป็นเนื้อเยื่อที่อยู่ด้านนอกสุดของอวัยวะต่างๆ ยกเว้นหมวกรากและเนื้อเยื่อเจริญส่วนปลาย เป็นเซลล์ชั้นเดียว เรียงชิดกันจนไม่มีช่องว่างระหว่างเซลล์ มีชั้นคิวติเคิล (Cuticle) เป็นไขมันเคลือบทับด้านนอกเพื่อป้องกันการสูญเสียน้ำ ไม่มีคลอโรพลาสต์ อีพิเดอร์มิส ของกลีบดอก เช่น พุทธรักษาจะมีแอนโทไซยานิน (Anthocyanin) อยู่ในแวคิวโอล รวมทั้งอีพิเดอร์มิสของส่วนใบและลำต้น เช่น ใบว่านกาบหอย 

หมวดหมู่:กายวิภาคศาสตร์ของพืช
หมวดหมู่:เนื้อเยื่อพืช
คาร์พูล

**คาร์พูล** คือ การร่วมโดยสารกันไปในเส้นทางเดียวกัน หรือเส้นทางใกล้เคียงกัน และมีผู้โดยสารมากกว่า 1 คนบนยานพาหนะ

## อ้างอิง

หมวดหมู่:การขนส่ง
หมวดหมู่:วัฒนธรรมเคลื่อนที่
หมวดหมู่:การไปกลับเป็นประจำ
จังหวัดปอมอแช

**ปอมอแช** () หรือ **พอเมอเรเนีย** () เป็นจังหวัดหนึ่งในทางตอนเหนือประเทศโปแลนด์ มีเมืองหลักคือกดัญสก์ มีประชากรประมาณ 2,337,769 คน

## นครและเมือง
[thumb|right|250px|[กดัญสก์ เมืองหลักของจังหวัด]]
thumb|right|250px|เมืองตากอากาศในจังหวัด
จังหวัดปอมอแชมี 7 นครและ 35 เมือง โดยเรียงตามจำนวนประชากร ค.ศ. 2019 ดังนี้

## เทศมณฑล
จังหวัดปอมอแชแบ่งการปกครองออกเป็น 20 เทศมณฑลหรือปอเวียต โดยแบ่งเป็น 4 นครซึ่งมีฐานะเทศมณฑลได้แก่กดัญสก์ กดือญา สวุปสก์ และซอปอต และ 16 เทศมณฑลธรรมดา ดังนี้

## อ้างอิง

ปอมอแช
อีพิเดอร์มิส

**อีพิเดอร์มิส** () อาจหมายถึง
* อีพิเดอร์มิส (พฤกษศาสตร์) เซลล์ที่อยู่ชั้นนอกสุดของพืช ปกคลุมใบและส่วนที่ยังอ่อนอยู่ของพืช
* อีพิเดอร์มิส (ผิว) ชั้นนอกสุดของผิวมนุษย์
* อีพิเดอร์มิส (สัตววิทยา)

**Epidermis** ยังเป็นชื่อของโปรแกรมคอมพิวเตอร์
* Epidermis (software)

หมวดหมู่:เนื้อเยื่อ
ปลากรายแอฟริกา

**ปลากรายแอฟริกา** () ปลาน้ำจืดชนิดหนึ่ง มีชื่อวิทยาศาสตร์ว่า *Xenomystus nigri* ในวงศ์ปลากราย (Notopteridae) นับเป็นปลาเพียงชนิดเดียวเท่านั้นทีอยู่ในสกุล *Xenomystus*

มีรูปร่างคล้ายกับปลาสลาด (*Notopterus notopterus*) ที่พบได้ในทวีปเอเชีย แต่ทว่ามีขนาดลำตัวที่เพรียวบางกว่า ไม่มีครีบหลัง ครีบท้องและก้นพริ้วไหวได้เร็วกว่า และมีจุดเด่นที่เห็นชัดคือ จมูกมีสองคู่ คู่หน้ายื่นออกมาคล้ายหลอดหรือหนวด 
ซึ่งใช้เป็นประสาทสัมผัสในการหาอาหาร ซึ่งเห็นได้ชัดเจนกว่าปลาชนิดอื่นในวงศ์เดียวกัน

พบกระจายทั่วไปในทวีปแอฟริกาตอนกลาง ในแถบลุ่มแม่น้ำไนล์และแอ่งน้ำในเซียร์รา ลีโอน, ชาด, ซูดาน, โตโก, เบนิน และแคเมอรูน 

ขนาดเมื่อโตเต็มที่ประมาณ 1 ฟุต แต่โดยเฉลี่ยที่พบทั่วไป คือประมาณ 8 นิ้ว โดยอาศัยในแหล่งน้ำที่มีพืชน้ำขึ้นหนาแน่น ปลาตัวเมียวางไข่ประมาณ 150-200 ฟอง ไข่มีเส้นผ่าศูนย์กลาง 2 มิลลิเมตร และยังมีความสามารถพิเศษคือ สามารถเปล่งเสียงออกมาได้ด้วย เพื่อหาอาหาร เนื่องจากหากินในเวลากลางคืน โดยกินอาหารจำพวก แมลงน้ำและสัตว์มีเปลือกขนาดเล็กต่าง ๆ

เป็นปลาที่นิยมเลี้ยงกันเป็นปลาสวยงาม มีอุปนิสัยที่ค่อนข้างก้าวร้าวในหมู่พวกเดียวกัน แต่ทว่าจะไม่แสดงพฤติกรรมเหล่านี้ต่อปลาชนิดอื่น 

## ดูเพิ่ม
**[[Papyrocranus]]*

## อ้างอิง

หมวดหมู่:วงศ์ปลากราย
หมวดหมู่:ปลาแอฟริกา
หมวดหมู่:ปลาตู้
หมวดหมู่:ปลาชนิดเดียว
ปาไซ

**ปาไซ** () เป็นเมืองที่อยู่ในเขตเขตนครหลวงในประเทศฟิลิปปินส์ อยู่ทางตอนเหนือของกรุงมะนิลา เมืองหลวงของประเทศ และอยู่ทางใต้ของมากาตีซิตี มีประชากรประมาณ 403,064 คน (ข้อมูลปี ค.ศ. 2007) นอกจากนี้ยังเป็นที่ตั้งของท่าอากาศยานนานาชาตินีโนยอากีโน ซึ่งเป็นสำนักงานใหญ่ของฟิลิปปินส์แอร์ไลน์

## เมืองพี่น้อง
*  เชช็อน ประเทศเกาหลีใต้
*  ยูเนียนซิตี สหรัฐ

## อ้างอิง

หมวดหมู่:เมืองในประเทศฟิลิปปินส์
หมวดหมู่:เมโทรมะนิลา
เงือกน้อย (รูปปั้น)

**รูปปั้นเงือกน้อย** () เป็นรูปปั้นสำริดรูปเงือกนั่งอยู่บนก้อนหิน มีขนาดความสูงประมาณ 1.25 เมตร  ตั้งอยู่ที่สวนสาธารณะริมอ่าวโคเปนเฮเกน เป็นจุดท่องเที่ยวสำคัญแห่งหนึ่งของโคเปนเฮเกน ประเทศเดนมาร์ก

รูปปั้นนี้สร้างขึ้นโดยศิลปินชาวเดนมาร์กชื่อ เอ็ดวาร์ด อีริกเซน ตามคำสั่งจ้างของคาร์ล จาค็อบเซน บุตรชายของผู้ก่อตั้งบริษัทเบียร์คาร์ลสเบิร์ก ในปี ค.ศ. 1909 ซึ่งมีความประทับใจในบัลเลต์เรื่อง เงือกน้อยผจญภัย (; ) จากนิทานของฮันส์ คริสเตียน แอนเดอร์เซน โดยอีริกเซนนำแบบใบหน้ามาจากนักเต้นบัลเลต์ชื่อ เอลเลน ไพรซ์ ส่วนร่างกายที่เป็นหญิงเปลือยนำแบบมาจากภรรยาของตัวเขาเอง  รูปปั้นแล้วเสร็จถูกนำไปติดตั้งตั้งแต่เดือนสิงหาคม ค.ศ. 1913 รูปปั้นนี้มีน้ำหนักประมาณ 175 กิโลกรัม

ตั้งแต่ทศวรรษ 1950 เป็นต้นมา รูปปั้นซึ่งตั้งอยู่ในที่สาธารณะถูกลักลอบทำความเสียหายหลายครั้ง ทั้งตัดศีรษะ แขน พ่นสีใส่ หรือถูกนักท่องเที่ยวปีนป่ายเพื่อถ่ายภาพ ปัจจุบันรูปปั้นที่จัดแสดงอยู่เป็นรูปจำลองที่ทำขึ้นมาใหม่ ส่วนรูปปั้นตัวจริงเก็บรักษาอยู่ในสถานที่ที่ไม่เปิดเผย ภายใต้การครอบครองของทายาทของเอ็ดวาร์ด อีริกเซน  

รูปปั้นที่อ่าวโคเปนเฮเกน ได้ถูกย้ายไปจัดแสดงชั่วคราวที่ซุ้มจัดแสดงของประเทศเดนมาร์ก ในงานเอ็กซ์โป 2010 ที่เซี่ยงไฮ้ ประเทศจีน เป็นเวลา 6 เดือน เพื่อเป็นการส่งเสริมการท่องเที่ยวเดนมาร์ก  หลังจากนั้นทางเทศบาลนครโคเปนเฮเกนจะหาข้อสรุปอีกครั้งว่าจะย้ายรูปปั้นนี้ออกจากอ่าวโคเปนเฮเกนเป็นการถาวรหรือไม่ เพื่อป้องกันการทำความเสียหายในอนาคต

ปัจจุบัน ลิขสิทธิ์ของรูปปั้นนี้ตกเป็นของทายาทของศิลปินผู้สร้างจนถึงปี ค.ศ. 2029 (70 ปีหลังการเสียชีวิตของอีริกเซน ตั้งแต่ ค.ศ. 1959 ตามกฎหมายเดนมาร์ก) ผู้ถือสิทธิ์ปัจจุบันไม่อนุญาตให้มีการนำเสนอภาพถ่ายของรูปปั้นนี้ (เฉพาะที่ถ่ายในประเทศเดนมาร์ก) เพื่อการค้า โดยถือว่าเป็นการดัดแปลงจากงานต้นฉบับ (Derivative work) และไม่อนุญาตให้มีการปั้นรูปจำลอง ด้วยเหตุผลว่าจะทำให้รูปปั้นต้นฉบับสูญเสียความเป็นเอกลักษณ์ 

## อ้างอิง

## แหล่งข้อมูลอื่น

* The Little Mermaid. Photo gallery from Denmark. Hans Christian Andersen Information
* Little Mermaid Statue  thumbnail photo gallery, from Mermaids on the Web 
* The Little Mermaid  360 degree Quicktime VR panorama from Copenhagen

หมวดหมู่:สถานที่ท่องเที่ยวในประเทศเดนมาร์ก
จังหวัดกรานาดา

**กรานาดา** () เป็นจังหวัดหนึ่งของประเทศสเปน อยู่ทางตะวันออกของแคว้นอันดาลูซิอา มีเมืองหลักคือ กรานาดา มีพื้นที่  12,635 ตารางกิโลเมตร และมีประชากร  876,184 คน

นอกจากนี้ เขามูลาเซนในจังหวัดกรานาดายังเป็นภูเขาที่สูงที่สุดในคาบสมุทรไอบีเรียอีกด้วย

กรานาดา
ปลาตองลายแอฟริกา

**ปลาตองลายแอฟริกา** () เป็นปลาน้ำจืดชนิดหนึ่ง มีชื่อวิทยาศาสตร์ว่า *Papyrocranus afer* ในวงศ์ปลากราย (Notopteridae)

มีส่วนหัวมนกลม ตากลมโต มุมปากกว้างเลยดวงตา รูปร่างเพรียวยาวและแบนข้างมาก มีจุดเด่นคือ ตามลำตัวมีจุดกลมสีเหลืองกระจายไปทั้งตัว ที่โคนครีบหูไม่มีจุดกลมสีดำเหมือนปลากรายในสกุล *[[Chitala]]* ที่พบในทวีปเอเชีย

มีขนาดลำตัวโตเต็มที่ได้ถึง 80 เซนติเมตร พบกระจายพันธุ์ในแหล่งน้ำจืดของทวีปแอฟริกาแถบตะวันตกบริเวณประเทศไนเจอร์, แกมเบีย, เซเนกัล และกานา โดยมักหากินและอาศัยอยู่บริเวณพื้นน้ำ ซึ่งยังไม่สามารถที่จะแยกเพศระหว่างปลาตัวผู้และตัวเมียได้ชัดเจน

นิยมเลี้ยงเป็นปลาสวยงาม เช่นเดียวกับ *[[Notopterus notopterus]]* ซึ่งเป็นปลาอีกชนิดหนึ่งที่อยู่ในวงศ์เดียวกันที่พบในทวีปแอฟริกา แต่อยู่คนละสกุล โดยมีอายุสูงสุดในที่เลี้ยงถึง 15 ปี

## ดูเพิ่ม
**[[ปลากรายคองโก|Papyrocranus congoensis]]*

## อ้างอิง

## แหล่งข้อมูลอื่น
*ข้อมูลจาก Fishbase.org

หมวดหมู่:สกุลปลาตองลายแอฟริกา
หมวดหมู่:ปลาตู้
หมวดหมู่:ปลาแอฟริกา
ปลากรายคองโก

**ปลากรายคองโก** () เป็นปลาน้ำจืดชนิดหนึ่ง ที่อยู่ในวงศ์ปลากราย (Notopteridae) และเป็นหนึ่งในสองชนิดเท่านั้นที่อยู่ในสกุล *[[Papyrocranus]]* ซึ่งพบได้ในทวีปแอฟริกา

เป็นปลาที่มีรูปร่างคล้ายกับ *[[ปลาตองลายแอฟริกา|P. afer]]* ซึ่งพบได้กว้างขวางกว่า แต่ปลากรายคองโกนั้นมีขนาดความยาวที่เล็กกว่า กล่าวคือยาวเพียง 20 เซนติเมตรเท่านั้น และมีลวดลายเป็นลายบั้งมากกว่าจะเป็นลายจุด อีกทั้งสีลำตัวที่เข้มกว่าคือเป็นสีน้ำตาลเข้ม ซึ่งครั้งหนึ่งเคยถูกระบุว่าเป็นชนิดย่อยของชนิด *P. afer*

## ดูเพิ่ม
**[[ปลาตองลายแอฟริกา|Papyrocranus afer]]*

## อ้างอิง

## แหล่งข้อมูลอื่น
*ข้อมูลจาก Fishbase.org

หมวดหมู่:สกุลปลาตองลายแอฟริกา
หมวดหมู่:ปลาแอฟริกา
ปลาตองแอฟริกา

**ปลาตองแอฟริกา** เป็นสกุลของปลากระดูกแข็งน้ำจืดในวงศ์ปลากราย (Notopridae) ในอันดับปลาลิ้นกระดูก (Osteoglossiformes) ใช้ชืิ่อสกุลว่า *Papyrocranus*

เป็นปลาที่พบได้เฉพาะทวีปแอฟริกาเท่านั้น มีรูปร่างโดยรวมคือ มีลำตัวเพรียวยาวและแบนข้างมาก ส่วนหัวกลมมน ตาโต ปากกว้าง มีครีบหลังเช่นเดียวกับปลากรายในสกุล *[[Chitala]]* ที่พบในทวีปเอเชีย 

พบเพียงแค่ 2 ชนิดเท่านั้น คือ

**[[ปลาตองลายแอฟริกา|Papyrocranus afer]]* มีความยาวเต็มที่ 80 เซนติเมตร มีจุดกลมสีเหลืองทั้งตัว นิยมเลี้ยงเป็นปลาสวยงาม พบเฉพาะในแถบประเทศแอฟริกาตะวันตก

**[[ปลากรายคองโก|Papyrocranus congoensis]]* มีความยาวประมาณ 20 เซนติเมตร พบเฉพาะลุ่มแม่น้ำคองโกในแอฟริกาตอนกลางเท่านั้น

เป็นปลาที่มีอุปนิสัยชอบอาศัยอยู่บริเวณพื้นน้ำ และยังไม่สามารถแบ่งเพศได้ชัดเจนในระหว่างตัวผู้และตัวเมีย

อนึ่ง ในทวีปแอฟริกานี้ ยังสามารถพบปลากรายอีกสกุลหนึ่ง นั่นคือ *[[ปลากรายแอฟริกา|Xenomystus nigri]]* แต่อีกความแตกต่างกันพอสมควร กล่าวคือ ในสกุล *Xenomystus* นั้น ใต้คางจะมีหนวดหนึ่งคู่ และไม่มีครีบหลัง อีกทั้งยังสามารถปล่อยเสียงออกมาเพื่อหาอาหารได้อีกด้วย  

## ดูเพิ่ม
*ปลากรายแอฟริกา

## อ้างอิง

## แหล่งข้อมูลอื่น

หมวดหมู่:สกุลปลาตองลายแอฟริกา
หมวดหมู่:วงศ์ปลากราย
หมวดหมู่:ปลาแอฟริกา
ออโตบาห์น (แก้ความกำกวม)

**Autobahn** อาจหมายถึง
* เอาโทบาน - ทางหลวงในเยอรมนี ออสเตรีย และสวิตเซอร์แลนด์
* ออโตบาห์น (อัลบั้ม) - ผลงานของคราฟต์เวิร์ก

## ดูเพิ่ม
* ออโต้บาห์น - กลุ่มดนตรีสัญชาติไทย
เชน แคมป์เบล

**เชน แคมป์เบล** () เจ้าของฉายา **เส้าหลิน** เป็นนักมวยไทยรุ่นเวลเทอร์เวทชาวแคนาดา จากสังกัดทีมไอรอนมวยไทยยิม ในชุมชนสโตนีครีก รัฐออนแทรีโอ โดยเคยเป็นแชมป์โลกของ WKA มวยไทย และปัจจุบันเป็นแชมป์โลกรุ่นมิเดิลเวทของ W.M.A. มวยไทย

## รายการแข่งขัน
* ค.ศ. 2009 - WMA เวิลด์มวยไทยแชมเปียน
* ค.ศ. 2007 - WKA เวิลด์มวยไทยแชมเปียน
* ค.ศ. 2007 - W.M.F. เวิลด์แชมเปียนชิป เหรียญเงิน รุ่น -71 กก.
* ค.ศ. 2006 - WKA นอร์ธอเมริกัน มวยไทยแชมเปียน
* ค.ศ. 2006 - WMF นอร์ธอเมริกัน มวยไทยแชมเปียน
* ค.ศ. 2005 - IUKA มิดเวสท์ อเมริกัน มวยไทยแชมเปียน
* CAMTAO คะเนเดียน มวยไทยแชมเปียน
* CAMTAO ออนทาริโอ มวยไทยแชมเปียน

## ดูเพิ่ม
* มวยไทย
* เค-วัน

## อ้างอิง

## แหล่งข้อมูลอื่น
* Iron Tiger Muay Thai 

หมวดหมู่:นักต่อสู้แบบผสมที่ใช้มวยไทย
หมวดหมู่:นักมวยไทยชาวแคนาดา
หมวดหมู่:บุคคลจากรัฐออนแทรีโอ
หมวดหมู่:แชมป์โลกมวยไทย
จุลจอมเกล้า

**จุลจอมเกล้า** สามารถหมายถึง
* พระบาทสมเด็จพระปรมินทรมหาจุฬาลงกรณ์ฯ พระจุลจอมเกล้าเจ้าอยู่หัว
* เครื่องราชอิสริยาภรณ์จุลจอมเกล้า
* โรงเรียนนายร้อยพระจุลจอมเกล้า สถานศึกษาสำหรับนายทหารสัญญาบัตรของกองทัพบกไทย
* ป้อมพระจุลจอมเกล้า จังหวัดสมุทรปราการ
* สะพานพระจุลจอมเกล้า จังหวัดสุราษฎร์ธานี
เจสัน ซีเจล

**เจสัน จอร์แดน ซีเจล** () เกิดเมื่อวันที่ 18 มกราคม ค.ศ. 1980 เป็นนักแสดง นักเขียนบท นักดนตรี ชาวอเมริกัน เป็นที่รู้จักในการทำงานร่วมกับโปรดิวเซอร์ จัดด์ อแพโทว์ ในซีรีส์ทางโทรทัศน์เรื่อง *[[Freaks and Geeks]]* และ *[[Undeclared]]*, ภาพยนตร์เรื่อง *[[Forgetting Sarah Marshall]]*, *[[Knocked Up]]*, และ *[[I Love You, Man]]* รวมถึงรู้จักในบทบาท มาร์แชล อีเรกเซน ในซิตคอมทางช่องซีบีเอสเรื่อง *[[How I Met Your Mother]]*

## อ้างอิง

หมวดหมู่:นักแสดงอเมริกัน
หมวดหมู่:นักดนตรีชาวอเมริกัน
หมวดหมู่:นักแสดงตลกอเมริกัน
หมวดหมู่:บุคคลจากลอสแอนเจลิส
ตังเกี๋ย

**อาณานิคมตังเกี๋ย** ( *บั๊กกี่*; ) เอกสารไทยเก่าเรียก **ญวนเหนือ** หรือ **แคว้นจุฬนี** เป็นส่วนที่อยู่ทางเหนือสุดของประเทศเวียดนาม มีอาณาเขตติดต่อกับเขตปกครองตนเองกว่างซีจ้วงและมณฑลยูนนานของจีนทางเหนือ ทางตะวันตกติดต่อกับลาว และทางตะวันออกติดต่อกับอ่าวตังเกี๋ย ตังเกี๋ยตั้งอยู่บริเวณสามเหลี่ยมแม่น้ำแดงอันอุดมสมบูรณ์ และนับเป็นแหล่งปลูกข้าวที่สำคัญ

## ประวัติศาสตร์
บริเวณดังกล่าวเคยถูกเรียกว่าวันลาง โดยบรรพบุรุษชาวเวียดนามเมื่อ 2000-100 ปีก่อนคริสตกาล หลักฐานของการตั้งถิ่นฐานที่เก่าแก่ที่สุดนอกเหนือไปจากแหล่งวัฒนธรรมดงเซินแล้ว ทางตอนเหนือของเวียดนามยังพบแหล่งอารยธรรมในโก๋ลัว ซึ่งเป็นเมืองโบราณตั้งอยู่ใกล้กับเมืองฮานอยในปัจจุบัน ตามตำนานของเวียดนามกล่าวว่า ชาวเวียดนามยุคแรกสืบเชื้อสายจากพญามังกร หลากองเกวิน และนางฟ้าอมตะ เอิงเกอ หลากองเกวินและเอิงเกอมีบุตรชายทั้งสิ้น 100 คนก่อนที่ทั้งสองจะแยกทางกัน บุตรชาย 50 คนอาศัยอยู่กับมารดาในบริเวณภูเขา และอีก 50 คนอาศัยอยู่กับบิดาบริเวณทะเล บุตรชายคนแรกได้กลายมาเป็นเชื้อสายพระมหากษัตริย์เวียดนามในยุคแรกสุด ซึ่งรู้จักกันโดยทั่วไปว่า พระมหากษัตริย์หุ่ง (หุ่งเวืองหรือราชวงศ์โฮงบ่าง) พระมหากษัตริย์หุ่งได้เรียกประเทศ ซึ่งตั้งอยู่บริเวณสามเหลี่ยมแม่น้ำแดงทางตอนเหนือของเวียดนามในปัจจุบัน ว่า วันลาง ชาววันลางจะถูกเรียกว่า หลาเวียด

### รัฐในอารักขาฝรั่งเศส
ฝรั่งเศสได้ครอบครองดินแดนเวียดนามหลังจากสงครามจีน-ฝรั่งเศส (ค.ศ. 1884-85) รัฐบาลอาณานิคมฝรั่งเศสได้แบ่งเวียดนามออกเป็นเขตการปกครอง 3 แห่ง ได้แก่ ตังเกี๋ย (ทางตอนเหนือ) อันนัม (ทางตอนกลาง) และโคชินไชนา (ทางตอนใต้) ดินแดนเหล่านี้มีความแตกต่างกันมากในขอบเขตทางภูมิศาสตร์ ชาวเวียดนามส่วนใหญ่เห็นว่าประเทศของตนควรเป็นหนึ่งเดียวกันและต่อสู้เพื่อรวมชาติเป็นเวลานานกว่า 90 ปี การปกครองของฝรั่งเศสส่วนใหญ่มีก่อนสงครามโลกครั้งที่สอง ระหว่างสงคราม ญี่ปุ่นได้ยึดครองดินแดนดังกล่าว จนกระทั่งสงครามยุติ ภาคเหนือของเวียดนามได้ยอมจำนนและตกเป็นของจีน ส่วนภาคใต้ยอมจำนนต่ออังกฤษ ดังที่ทรูแมนตัดสินใจในการประชุมพ็อทซ์ดัมโดยประกาศเจตนาที่จะยกดินแดนคืนให้อยู่ภายใต้การปกครองของฝรั่งเศสเช่นเดิม อย่างไรก็ตาม ในปี ค.ศ. 1954 กองทัพเวียดมินห์สามารถเอาชนะกองทัพฝรั่งเศสได้ในยุทธการที่เดียนเบียนฟู โฮจิมินห์ประกาศว่าตังเกี๋ยเป็นสาธารณรัฐประชาธิปไตยเวียดนาม (DRV) ที่จัตุรัสบาดิงห์ในปีเดียวกัน

หมวดหมู่:ภูมิศาสตร์เวียดนาม
หมวดหมู่:ประวัติศาสตร์เวียดนาม
หมวดหมู่:รัฐสิ้นสภาพในประเทศเวียดนาม
หมวดหมู่:อ่าวตังเกี๋ย
จัดด์ แอพะทาว

**จัดด์ แอพะทาว** () เกิดเมื่อวันที่ 6 ธันวาคม ค.ศ. 1967 เป็นโปรดิวเซอร์ ผู้กำกับ และนักเขียนบทชาวอเมริกัน เขาเป็นที่รู้จักกับผลงานแนวตลก โดยเฉพาะอย่างยิ่งภาพยนตร์ที่เขาเกี่ยวข้อในช่วงครึ่งหลังของคริสต์ทศวรรษ 2000 เขาเป็นผู้ก่อตั้งบริษัทแอพะทาวโพรดักชันส์ บริษัทภาพยนตร์ที่ได้รับเสียงตอบรับดีในหมู่ผู้ชมเฉพาะทางของซีรีส์โทรทัศน์ อย่างเรื่อง *[[Freaks and Geeks]]* และ *[[Undeclared]]*

หมวดหมู่:นักแสดงอเมริกัน
หมวดหมู่:ผู้อำนวยการสร้างรายการโทรทัศน์ชาวอเมริกัน
หมวดหมู่:นักเขียนบทชาวอเมริกัน
หมวดหมู่:นักเขียนบทโทรทัศน์ชาวอเมริกัน
หมวดหมู่:บุคคลจากรัฐนิวยอร์ก
หมวดหมู่:ผู้กำกับภาพยนตร์ชาวอเมริกัน
หมวดหมู่:ศิษย์เก่าจากมหาวิทยาลัยเซาเทิร์นแคลิฟอร์เนีย
ชัรญะฮ์

**ชัรญะฮ์** () หรือ **อัชชาริเกาะฮ์** () เป็นเมืองที่ใหญ่เป็นอันดับ 3 ของสหรัฐอาหรับเอมิเรตส์ ตั้งอยู่ริมคาบสมุทรอาหรับบนอ่าวเปอร์เซีย มีประชากรประมาณ 800,000 คน เป็นเมืองศูนย์กลางทางวัฒนธรรมและอุตสาหกรรม

หมวดหมู่:เมืองในสหรัฐอาหรับเอมิเรตส์
หมวดหมู่:เมืองหลวงทางวัฒนธรรมของอาหรับ
หมวดหมู่:รัฐชัรญะฮ์
ปลากระดี่แคระ

**ปลากระดี่แคระ** (; ) ปลาน้ำจืดขนาดเล็กชนิดหนึ่ง ในสกุล *[[Trichogaster]]* อยู่ในวงศ์ปลากัด ปลากระดี่ (Osphronemidae)

พบกระจายพันธุ์ในอนุทวีปอินเดีย มีรูปร่างแบนข้างมาก  ตามลำตัวมีแถบสีเขียวหรือสีน้ำเงินอ่อนสลับกับสีแดงทั่วไปตามครีบต่าง ๆ ด้วย และอาจมีสีสันที่หลากหลายกว่านี้ โดยในบางตัวอาจจะไม่มีลวดลายเลยก็ได้ ตัวผู้มีความแตกต่างจากตัวเมียอย่างชัดเจน กล่าวคือ มีสีที่สดสวยกว่ามาก มีขนาดความยาวตำตัวประมาณ 5-7 เซนติเมตร

มีอุปนิสัยไม่ก้าวร้าวเท่าปลากระดี่ในสกุล *[[Trichopodus]]* ชอบอยู่กันเป็นฝูงตามแหล่งน้ำที่พืชไม้น้ำขึ้นหนาแน่น โดยจะหลบอยู่ตามกอพืช แต่เมื่อถึงเวลาผสมพันธุ์และวางไข่ ปลาตัวผู้จะเป็นฝ่ายก่อหวอด และเมื่อวางไข่เสร็จแล้ว ตัวผู้จะดุร้ายกับตัวเมียทันที และอาจทำร้ายตัวเมียจนตายได้ และเมื่อหลังวางไข่เสร็จแล้วตัวเมียมักจะตาย มีอายุเต็มที่ประมาณ 4 ปี

นิยมเลี้ยงเป็นปลาสวยงาม ซึ่งได้มีการเพาะขยายพันธุ์ออกมาเป็นสีสันที่หลากหลายมากยิ่งขึ้น ในปลาตัวที่สีสีแดงทั้งตัวหรือสีส้ม มักจะเรียกว่า "กระดี่เปลวไฟ"

## อ้างอิง

## แหล่งข้อมูลอื่น
* Dwarf Gourami

หมวดหมู่:สกุลปลากระดี่แคระ
หมวดหมู่:ปลาตู้
หมวดหมู่:ปลาที่พบในประเทศอินเดีย
ปลากระดี่ยักษ์

**ปลากระดี่ยักษ์** () ปลาน้ำจืดขนาดเล็กชนิดหนึ่ง มีชื่อวิทยาศาสตร์ว่า *Trichogaster fasciata* อยู่ในสกุล *[[Trichogaster]]* ในวงศ์ Osphronemidae

มีรูปร่างแบนข้างเหมือนปลาในสกุลเดียวกันนี้ชนิดอื่น มีสีสันสวยสะดุดตาเหมือนปลากระดี่แคระ (*T. lalia*) แต่มีขนาดของลำตัวยาวกว่า  ลำตัวเป็นสีส้มอมเหลืองมีแถบสีฟ้าครามพาดเป็นแนวขวางลำตัวเรียงกันตั้งแต่ช่วงอกจนถึงช่วงหาง

ขนาดเมื่อโตเต็มที่แล้วจะยาวได้ประมาณ 12 เซนติเมตร ซึ่งนับได้ว่าใหญ่ที่สุดในสกุลนี้ จึงเป็นที่มาของชื่อว่ากระดี่ยักษ์

พบกระจายพันธุ์ในอนุทวีปอินเดีย, รัฐอัสสัม, บังกลาเทศ ไปจนถึงพม่า และเคยมีรายงานว่าพบในประเทศไทยและคาบสมุทรมลายูด้วย

เป็นปลาที่มีนิสัยค่อนข้างเรียบร้อยไม่ก้าวร้าว โดยที่ปลาตัวผู้จะเป็นฝ่ายก่อหวอด และเป็นผู้ดูแลไข่ ไข่ใช้เวลาฟักเป็นตัวประมาณ 24 ชั่วโมง

เป็นปลาอีกชนิดหนึ่งที่นิยมเลี้ยงกันเป็นปลาสวยงาม ซึ่งในปัจจุบัน มีการจำหน่ายและส่งออกไปทั่วโลก จนมีการแพร่กระจายพันธุ์แล้วในธรรมชาติของหลายพื้นที่ในสหรัฐอเมริกา 

## อ้างอิง

## แหล่งข้อมูลอื่น
*รูปและข้อมูลปลากระดี่ยักษ์

หมวดหมู่:สกุลปลากระดี่แคระ
หมวดหมู่:ปลาที่พบในประเทศอินเดีย
หมวดหมู่:ปลาตู้
ปลากระดี่ช็อกโกแลต

**ปลากระดี่ช็อกโกแลต** () เป็นปลาน้ำจืดขนาดเล็กชนิดหนึ่ง มีชื่อวิทยาศาสตร์ว่า *Sphaerichthys osphromenoides* ในวงศ์ปลากัด ปลากระดี่ (Osphronemidae) 

มีรูปร่างบางเฉียบ ส่วนหัวแหลมโดยเฉพาะบริเวณปลายปาก ตากลมโต สีลำตัวเป็นสีน้ำตาลเข้มคล้ายสีของช็อกโกแลตจึงเป็นที่มาของชื่อ มีจุดวงกลมสีดำที่ใกล้โคนครีบหาง ในขณะที่ชื่อวิทยาศาสตร์นั้น คำว่า *Sphaerichthys* หมายถึงวงกลม และ *osphromenoides* หมายถึงเหมือน *osphromenus* อันที่เคยเป็นชื่อพ้อง มีจุดเด่นคือ มีลายพาดวงกลมสีขาว 3-4 วง พาดผ่านตลอดทั้งลำตัวทั้งสองข้าง ปลาตัวผู้จะมีสีแดงเข้มกว่าปลาตัวเมีย  และมีขนาดลำตัวที่ใหญ่กว่า

มีขนาดโตเต็มที่ประมาณ 6 เซนติเมตร พบกระจายพันธุ์ในคาบสมุทรมลายูของมาเลเซีย จนถึงเกาะบอร์เนียวและสุมาตรา ในอินโดนีเซีย

เป็นปลาที่นิยมเลี้ยงเป็นปลาสวยงาม แต่ทว่าเลี้ยงได้ยากมาก ต้องอาศัยการดูแลอย่างดี เนื่องจากเป็นปลาที่อาศัยอยู่ในน้ำค่อนข้างเย็น กล่าวคือ อุณหภูมิประมาณ 22-26 องศาเซลเซียส และค่าความเป็นกรดเป็นด่างของน้ำเป็นสภาพเป็นกรดเล็กน้อย คือประมาณ 6-6.5 pH

มีพฤติกรรมเช่นเดียวกับปลาในวงศ์นี้ชนิดอื่น ๆ คือ รักสงบ ชอบลอยตัวอยู่นิ่ง ๆ บริเวณผิวน้ำ หรือแอบอยู่ตามพืชน้ำ การแพร่พันธุ์ตัวผู้จะเป็นฝ่ายสร้างหวอดในการวางไข่ และเป็นฝ่ายดูแลไข่จนกว่าจะเป็นตัว โดยไข่จะมีปริมาณ 18 ฟอง ใช้เวลาฟักเป็นตัวราว 10-14 วัน แต่เมื่อเป็นตัวแล้วปลาตัวผู้จะไม่ดูแลไข่ ซึ่งถ้าเป็นในที่เลี้ยงอาจจะกินลูกตัวเองได้ 

เป็นปลาที่นิยมเลี้ยงกันมากในยุโรป ซึ่งถือว่าเป็นปลาที่มีราคาถูก แต่สำหรับในประเทศทางเอเชียถือเป็นปลาราคาแพง และหาได้ค่อนข้างยาก

## อ้างอิง

## แหล่งข้อมูลอื่น
*''Sphaerichthys osphromenoides''  

หมวดหมู่:สกุลปลากระดี่ช็อกโกแลต
หมวดหมู่:ปลาตู้
วงศ์ย่อยปลาหมอจำปะ

**วงศ์ย่อยปลาหมอจำปะ** () เป็นวงศ์ย่อยของปลาน้ำจืดขนาดเล็กจำพวกหนึ่ง มีชื่อวงศ์ว่า  Belontiinae ในวงศ์ปลากัด ปลากระดี่ (Osphronemidae) ซึ่งมีอยู่เพียงสกุลเดียวเท่านั้น  คือ *Belontia* (/เบ-ลอน-เทีย-อา/)  โดยมาจากชื่อหมู่บ้านเบลออนท์จา (Belontja) ซึ่งเป็นหมู่บ้านในเมืองปาเลมบังในประเทศอินโดนีเซีย

มีรูปร่างโดยรวมเหมือนปลากัดผสมกับปลาหมอ แต่มีลำตัวแบนข้างและกว้างมากกว่า ครีบหางมนกลม ครีบท้องเล็ก ครีบหลังใหญ่และแหลม  ครีบอกมีก้านครีบเดี่ยวยื่นออกมาเป็นเส้นยาว ปลายของครีบหลังและครีบก้นยื่นออกมาเป็นเส้นเดี่ยว ครีบหลังมีก้านครีบเดี่ยว 16-20 ก้าน และก้านครีบแขนง 9-13 แขนง ครีบก้นมีก้านครีบเดี่ยว 13-17 ก้าน และก้านครีบแขนง 10-13 ก้าน  ลำตัวจะมีสีน้ำตาลเหลืองคล้ำหรือน้ำตาลแดง มีขนาดความยาวตั้งแต่ 5 นิ้ว จนถึง 20 เซนติเมตร ทำรังโดยตัวผู้ก่อหวอดเหมือนปลากัดหรือปลากระดี่ ตัวมีขนาดใหญ่และสีสดกว่าตัวเมีย

พบเพียง 2 ชนิดเท่านั้น คือ

**[[Belontia hasselti]]* พบในพรุทางภาคใต้ของไทย ไปจนถึงแหลมมลายู

**[[Belontia signata]]* มีขนาดเล็กชนิดแรก พบในศรีลังกา

นิยมเลี้ยงเป็นปลาสวยงามทั้ง 2 ชนิด

## อ้างอิง

## แหล่งข้อมูลอื่น

หมวดหมู่:วงศ์ปลากัด ปลากระดี่
หมวดหมู่:สกุลปลาหมอจำปะ
ปลาช่อนเข็ม

**ปลาช่อนเข็ม** () ปลาน้ำจืดขนาดเล็กชนิดหนึ่ง มีชื่อวิทยาศาสตร์ว่า *Luciocephalus pilcher* ในวงศ์ Osphronemidae 

มีรูปร่างคล้ายปลาช่อนผสมกับปลาเข็ม กล่าวคือ มีส่วนหัวและปากแหลมยาว มีลำตัวสีน้ำตาลเข้มและน้ำตาลเขียว หลังสีจางกว่า กลางลำตัวมีแถบดำใหญ่ขอบสีพางพาดยาวและมีแถบสีจางพาดบริเวณด้านหลัง โคนครีบหางมีจุดสีดำขอบสีขาว ท้องสีจาง ครีบหลังสีดำ ครีบหางมีลายประสีคล้ำ ครีบล่างใสโปร่งแสง

มีขนาดความยาวประมาณ 15-20 เซนติเมตร โดยจะหากินบริเวณผิวน้ำ โดยอาหารได้แก่ แมลงน้ำขนาดเล็กและสัตว์น้ำขนาดเล็กต่าง ๆ 

เป็นปลาที่พบได้เฉพาะในป่าพรุตั้งแต่ภาคใต้ตอนล่างของไทย ไปจนถึงแหลมมลายู เป็นปลาที่พบได้ไม่บ่อยนัก

นิยมเลี้ยงเป็นปลาสวยงาม แต่ทว่าเลี้ยงให้รอดได้ค่อนข้างยาก เนื่องจากมักจะปรับตัวไม่ได้ เพราะเป็นปลาที่อาศัยอยู่ในน้ำที่มีสภาพเป็นความกรด (pH) ต่ำมาก

## อ้างอิง

## แหล่งข้อมูลอื่น
* รูปและข้อมูลปลาช่อนเข็มจาก Fishbase.org 

หมวดหมู่:สกุลปลาช่อนเข็ม
หมวดหมู่:ปลาที่พบในประเทศไทย
หมวดหมู่:ปลาป่าพรุ
หมวดหมู่:ปลาตู้
มหาวิทยาลัยอเล็กซานเดรีย

thumb|300px|มหาวิทยาลัยอเล็กซานเดรีย

**มหาวิทยาลัยอเล็กซานเดรีย** (, ) เป็นมหาวิทยาลัยรัฐบาลของอียิปต์ ตั้งอยู่ที่เมืองอเล็กซานเดรีย ก่อตั้งในปี พ.ศ. 2508 (ค.ศ. 1938) ซึ่งเป็นมหาวิทยาลัยในเครือของมหาวิทยาลัยฟูอัดฺ (ต่อมาภายหลังได้เปลี่ยนชื่อเป็นมหาวิทยาลัยไคโร)

มหาวิทยาลัยอเล็กซานเดรีย ในเป็นที่รู้จักในนามมหาวิทยาลัยฟารูคฺ จนกระทั่งถึงปี พ.ศ. 2522 (ค.ศ. 1952) เกิดการปฏิวัติในประเทศอียิปต์ ทำให้มหาวิทยาลัยเปลี่ยนชื่อมาเป็นมหาวิทยาลัยของอเล็กซานเดรียจนถึงทุกวันนี้

ตอหา ฮุสเซน (Taha Hussein) เป็นอธิการบดีคนแรกของมหาวิทยาลัยอเล็กซานเดรีย ปัจจุบันมหาวิทยาลัยอเล็กซานเดรียเป็นมหาวิทยาลัยที่ใหญ่เป็นอันดับ 2 ในประเทศอียิปต์ และมีเครือข่ายพันธมิตรมหาวิทยาลัยต่างๆ มากมาย เพื่อการวิจัยอย่างต่อเนื่อง และมีนักศึกนักศึกษาระดับปริญญาตรี 175,591 คน และระดับปริญญาโท-เอก 19,510 คน

## แหล่งข้อมูลอื่น
* เว็บไซต์มหาวิทยาลัยอเล็กซานเดรีย 

อเล็กซานเดรีย
ปลากระดี่แดง

**ปลากระดี่แดง** (; ) ปลาน้ำจืดขนาดเล็กชนิดหนึ่ง ในสกุล *[[Trichogaster]]* ในวงศ์ Osphronemidae

มีรูปร่างและลักษณะคล้ายปลากระดี่แคระ (*T. lalia*) ซึ่งจัดเป็นปลาอยู่ในสกุลเดียวกัน แต่ทว่าปลากระดี่แดงจะมีรูปร่างที่ยาวกว่าอย่างเห็นได้ชัด สีของลำตัวจะเป็นสีแดง, สีส้ม หรือสีเหลือง ช่วงท้องสีจะจางไปเป็นสีขาว โดยที่ตลอดทั้งลำตัวโดยไม่มีลวดลายเหมือนปลากระดี่แคระ

ขนาดเมื่อโตเต็มที่ ตัวผู้จะมีขนาดประมาณ 5 เซนติเมตร ขณะที่ตัวเมียประมาณ 4 เซนติเมตร พบกระจายพันธุ์ในประเทศอินเดียและบังกลาเทศ อีกทั้งยังมีบางข้อมูลว่าระบุว่าพบในประเทศไทยด้วย ส่วนพฤติกรรมและการวางไข่คล้ายกับปลากระดี่ในสกุล *Trichogaster* ชนิดอื่น ๆ

ปลากระดี่แดง เป็นปลาอีกชนิดหนึ่งที่นิยมเลี้ยงกันเป็นปลาสวยงาม โดยมีอุปนิสัยไม่ดุร้ายก้าวร้าวมากนัก สามารถเลี้ยงรวมกับปลาชนิดอื่น ๆ ที่มีขนาดลำตัวใกล้เคียงกันได้เป็นอย่างดี

## อ้างอิง

หมวดหมู่:ปลาตู้
หมวดหมู่:ปลาที่พบในประเทศอินเดีย
หมวดหมู่:สกุลปลากระดี่แคระ
วันกองทัพเรือ (ประเทศไทย)

**วันกองทัพเรือ** () ตรงกับวันที่ 20 พฤศจิกายน ของทุกปี

ในสมัยโบราณยังมิได้มีการแบ่งแยกกำลังรบทางเรือออกจากทางบก จวบจนรัชสมัยพระบาทสมเด็จพระจุลจอมเกล้าเจ้าอยู่หัว จึงเริ่มมีการแบ่งแยกกำลังรบทางเรือออกจากทางบก เมื่อครั้งเริ่มแรกตั้งกรมทหารเรือนั้น กิจการทหารเรือบางประเภทยังขาดบุคคลที่มีความรู้ความชำนาญ จำเป็นต้องจ้างชาวต่างประเทศเข้ามารับราชการตามตำแหน่งหน้าที่ต่างๆ อาทิ ผู้บังคับการเรือและผู้บัญชาการป้อมต่างๆ 

ต่อมาภายหลังวิกฤตการณ์ ร.ศ. 112 (พ.ศ. 2436) พระบาทสมเด็จพระจุลจอมเกล้าเจ้าอยู่หัว มีพระราชดำริว่า กิจการของทหารเรือเท่าที่อาศัยชาวต่างประเทศเข้ามาประจำตำแหน่งหน้าที่ต่างๆ นั้น ไม่อาจที่จะหวังในด้านการรักษาอธิปไตยของชาติได้ดีเท่ากับคนไทยเอง พระองค์มีพระราชประสงค์ให้จัดการศึกษาแก่ทหารเรือไทย ให้มีความรู้ความสามารถเพียงพอที่จะรับตำแหน่งหน้าที่ต่างๆ ในเรือแทนชาวต่างชาติที่จ้างไว้ต่อไป จึงทรงพระกรุณาโปรดเกล้าฯ ให้พลเรือเอก พระเจ้าบรมวงศ์เธอ พระองค์เจ้าอาภากรเกียรติวงศ์ กรมหลวงชุมพรเขตอุดมศักดิ์ พระราชโอรส เสด็จไปทรงศึกษาวิชาการทหารเรือยังราชนาวีสหราชอาณาจักร 

ภายหลังจากที่ทรงสำเร็จการศึกษาวิชาการทหารเรือ และกลับมารับราชการในกรมทหารเรือ พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้กรมทหารเรือ จัดการฝึกสอนวิชาการทหารเรือขึ้น โดยเริ่มตั้งโรงเรียนขึ้นครั้งแรกที่บริเวณอู่หลวงใต้วัดระฆัง ตรงข้ามท่าราชวรดิฐ สำหรับอบรมนายทหารชั้นประทวน หรือฝ่ายช่างกลและเดินเรือ ต่อมาในปี พ.ศ. 2434 ได้ตั้งโรงเรียนนายสิบขึ้น และในปี พ.ศ. 2440 ได้จัดตั้งโรงเรียนนายร้อยทหารเรือขึ้นอีกโรงเรียนหนึ่ง จนถึงปี พ.ศ. 2442 ได้จัดตั้งโรงเรียนนายเรือขึ้น สถานที่ตั้งโรงเรียนนายเรือครั้งแรก อยู่ที่วังนันทอุทยาน (สวนอนันต์) มีนาวาโทไซเดอลิน (Seidelin) เป็นผู้บังคับการโรงเรียนนายเรือคนแรก 

ต่อมาในปี พ.ศ. 2443 เมื่อสมเด็จพระเจ้าบรมวงศ์เธอ เจ้าฟ้ากรมจักรพรรดิพงศ์ สิ้นพระชนม์ พระราชวังเดิม กรุงธนบุรี ซึ่งเป็นที่ประทับได้ว่างลง พระบาทสมเด็จพระจุลจอมเกล้าเจ้าอยู่หัว ทรงพระกรุณาพระราชทาน พระราชวังเดิม กรุงธนบุรี ให้เป็นที่ตั้งของโรงเรียนนายเรือ ตั้งแต่วันที่ 23 กุมภาพันธ์ พ.ศ. 2443 เป็นต้นมา กับได้พระราชทานพระราชหัตถเลขาในสมุดเยี่ยมของโรงเรียน ความว่า 


**วันที่ ๒๐ พฤศจิกายน ร.ศ.๑๒๕ เราจุฬาลงกรณ์ ปร. ได้มาเปิดโรงเรียนนี้ มีความปลื้มใจ ซึ่งได้เหนการทหารเรือ มีรากหยั่งลงแล้ว จะเปนที่มั่นสืบต่อไปในภายน่า**


## ดูเพิ่ม
* กองทัพเรือไทย

## อ้างอิง

ก
หมวดหมู่:วันสำคัญในเดือนพฤศจิกายน
หมวดหมู่:วันกองทัพ
หมวดหมู่:วันรำลึก
หมวดหมู่:กองทัพเรือไทย
หมวดหมู่:ประเทศไทยในปี พ.ศ. 2449
ปมเอดิเพิส

[200px|right|thumb|ภาพ "เอดิเพิสกับสฟิงห์" โดย [Gustave Moreau|กุสตาฟ มอโร เมื่อ ค.ศ. 1864 รักษา ณ พิพิธภัณฑสถานทางศิลปะเมโทรโพลิแทน]]

คำว่า **ปมเอดิเพิส** (; ) อธิบายอารมณ์และความคิดซึ่งจิตเก็บไว้ในจิตไร้สำนึกโดยการกดเก็บพลวัต (dynamic repression) ซึ่งสนใจความปรารถนาของเด็กในการใฝ่ใจเชิงสังวาสกับบิดามารดาเพศตรงข้ามกับตน คือ ชายดึงดูดกับมารดาของตน หญิงดึงดูดกับบิดาของตน ซิกมุนด์ ฟรอยด์ ผู้ประดิษฐ์คำว่า "ปมเอดิเพิส" เชื่อว่าปมเอดิเพิสเป็นความปรารถนาบิดามารดาทั้งในชายและหญิง ฟรอยด์คัดค้านคำว่า "ปมอิเล็กตรา" ที่คาร์ล ยุงเสนออธิบายปมเอดิเพิสที่ปรากฏในเด็กหญิง ปมเอดิเพิสปรากฏในพัฒนาการความต้องการทางเพศขั้นที่สาม คือ ขั้นอวัยวะเพศ (อายุ 3–6 ปี) จากทั้งหมดห้าขั้น ได้แก่ (1) ขั้นปาก (2) ขั้นทวารหนัก (3) ขั้นอวัยวะเพศ (4) ขั้นแฝง และ (5) ขั้นสนใจเพศตรงข้าม ซึ่งเป็นแหล่งของความพึงพอใจของลิบิโด (libido) อยู่ในอีโรจีเนียสโซน (erogenous zone) ต่าง ๆ ของกายเด็ก

ในทฤษฎีจิตวิเคราะห์สำนักฟรอยด์คลาสสิก การเลียนแบบบิดามารดาเพศเดียวกันของเด็ก (identification) เป็นการแก้ปมเอดิเพิสและปมอิเล็กตราที่สำเร็จ เป็นประสบการณ์ทางจิตวิทยาสำคัญซึ่งจำเป็นต่อการพัฒนาบทบาทและอัตลักษณ์ทางเพศผู้ใหญ่ ซิกมุนด์ ฟรอยด์ยังเสนอว่า เด็กชายและเด็กหญิงเผชิญปมนี้ต่างกัน เด็กชายในรูปของความวิตกกังวลการตอน (castration anxiety) เด็กหญิงในรูปของความอิจฉาองคชาต (penis envy) และการแก้ไขปมที่ไม่สำเร็จอาจนำไปสู่โรคประสาท โรคใคร่เด็กและรักร่วมเพศ ชายและหญิงที่ติดอยู่ในขั้นเอดิเพิสและอิเล็กตราในพัฒนาการความต้องการทางเพศนั้นอาจถือว่า "ยึดติดมารดา" และ "ยึดติดบิดา" ในชีวิตผู้ใหญ่ ประสบการณ์นี้อาจนำให้เลือกคู่ครองที่เหมือนบิดาหรือมารดาของตน

## ดูเพิ่ม
*เอดิเพิส

## อ้างอิง

หมวดหมู่:ทฤษฎีจิตวิทยา
วันเรือดำน้ำ (ประเทศไทย)

**วันเรือดำน้ำ** ตรงกับวันที่ 4 กันยายน ของทุกปี ถือเป็นวันสำคัญของกองทัพเรือไทย สืบเนื่องจากเป็นวันที่บริษัทมิตซูบิชิ โชยีไกชา ประเทศญี่ปุ่น ซึ่งเป็นบริษัทคู่สัญญารับว่าจ้างจากกองทัพเรือในการต่อเรือดำน้ำจำนวน 2 ลำจากทั้งหมด 4 ลำ ได้ต่อเรือเสร็จสมบูรณ์ ได้แก่ เรือหลวงมัจฉาณุ และเรือหลวงวิรุณ และได้ส่งมอบให้กับกองทัพเรือในวันที่ 4 กันยายน พ.ศ. 2480

ดังนั้น วันที่ 4 กันยายนของทุกปี จึงถือเป็นวันที่ระลึกถึงเหตุการณ์สำคัญในการที่กองทัพเรือไทยได้รับเรือดำน้ำเข้าประจำการเป็นครั้งแรก อันเป็นจุดเริ่มต้นของประวัติศาสตร์หน่วยเรือดำน้ำไทย

## ดูเพิ่ม
* กองทัพเรือไทย

## อ้างอิง

ร
หมวดหมู่:วันสำคัญในเดือนกันยายน
หมวดหมู่:วันกองทัพ
หมวดหมู่:วันรำลึก
หมวดหมู่:กองทัพเรือไทย
หมวดหมู่:สยามในปี พ.ศ. 2480
แยกบางยี่เรือ

**แยกบางยี่เรือ** () เป็นทางแยกแห่งหนึ่งในฝั่งธนบุรี  เป็นสามแยกที่เป็นจุดที่ถนนเทอดไทบรรจบถนนอินทรพิทักษ์ อยู่ใกล้กับวงเวียนใหญ่ ในพื้นที่แขวงบางยี่เรือ เขตธนบุรี กรุงเทพมหานคร

## สถานที่สำคัญบริเวณแยก
* ชุมสายโทรศัพท์ธนบุรี
* สถานีดับเพลิงบางยี่เรือ
* สถานีตำรวจนครบาลบางยี่เรือ
* วัดใหญ่ศรีสุพรรณ
* ตลาดบางยี่เรือ
* สะพานเนาวจำเนียร
* โรงเรียนฤทธิณรงค์รอน
## แหล่งข้อมูลอื่น
*

บางยี่เรือ
บางยี่เรือ
การเลือกตั้งทั่วไปในประเทศพม่า พ.ศ. 2553

**การเลือกตั้งทั่วไปในประเทศพม่า พ.ศ. 2553** เป็นการเลือกตั้งที่จัดขึ้นเมื่อวันที่ 7 พฤศจิกายน พ.ศ. 2553 นับเป็นการเลือกตั้งครั้งแรกของพม่าในรอบ 20 ปี สอดคล้องกับรัฐธรรมนูญฉบับใหม่ซึ่งได้รับการประกาศใช้ตามผลการลงประชามติเมื่อเดือนพฤษภาคม พ.ศ. 2551 วันจัดการเลือกตั้งได้รับการประกาศโดยสภาสันติภาพและการพัฒนาแห่งรัฐ (SPDC) เมื่อวันที่ 13 สิงหาคม ผลการเลือกตั้งปรากฏว่า พรรคสหภาพเอกภาพและการพัฒนา (USDP) ได้รับชัยชนะ โดยพรรคฝ่ายค้านอย่างน้อย 2 พรรคประกาศยอมรับผลการเลือกตั้ง

การเลือกตั้งทั่วไปถือเป็นก้าวที่ห้าใน "แผนการสู่ประชาธิปไตย" จำนวนเจ็ดก้าว ซึ่งเสนอโดยสภาสันติภาพและการพัฒนาแห่งรัฐในปี พ.ศ. 2546 สำหรับก้าวที่หกและก้าวที่เจ็ดนั้นเป็นขั้นตอนที่เกี่ยวข้องกับการเลือกผู้แทนประชาชนมาทำหน้าที่ในการสร้างชาติทันสมัยและเป็นประชาธิปไตยตามลำดับ อย่างไรก็ตาม พรรคสันนิบาตแห่งชาติเพื่อประชาธิปไตย พรรคฝ่ายค้านหลักซึ่งมีออง ซาน ซูจีเป็นอดีตหัวหน้าพรรค ได้ประกาศคว่ำบาตรการเลือกตั้ง

## ผลการเลือกตั้ง
คณะกรรมการการเลือกตั้งพม่า ได้ประกาศรับรองผลการเลือกตั้งเมื่อวันที่ 17 พฤศจิกายน พ.ศ. 2553  ดังนี้
### สภาสูง
ผลการเลือกตั้ง 168 ที่นั่ง จากทั้งหมด 224 ที่นั่ง ของสภาแห่งชาติ (Amyotha Hluttaw)

### สภาล่าง
ผลการเลือกตั้ง 330 ที่นั่ง จากทั้งหมด 440 ที่นั่ง ของสภาผู้แทนราษฎร (Pyithu Hluttaw)

## อ้างอิง

หมวดหมู่:การเลือกตั้งในประเทศพม่า
หมวดหมู่:การเลือกตั้งใน พ.ศ. 2553
แผนการสู่ประชาธิปไตย

**แผนการสู่ประชาธิปไตยของพม่า** ( หรือมีชื่ออย่างเป็นทางการคือ **แผนการเพื่อการขัดเกลาประชาธิปไตยอันเฟื่องฟู**) ได้รับการประกาศโดยนายพลขิ่น ยุ่น เมื่อวันที่ 30 สิงหาคม พ.ศ. 2546 ทางสื่อของรัฐ กล่างถึงกระบวนการเจ็ดขั้นตอนในการฟื้นฟูประชาธิปไตยภายในประเทศ โดยได้รับอนุญาตจากสภาสันติภาพและการพัฒนาแห่งรัฐ แก่นของแผนการดังกล่าวอธิบายถึงการประกอบขึ้นใหม่ของสภาผู้แทนราษฎร (အမျိုးသားညီလာခံ) เพื่อร่างรัฐธรรมนูญ การจัดการลงประชามติทั่วประเทศเพื่อรับร่างรัฐธรรมนูญ การจัดการเลือกตั้งเพื่อเลือกสมาชิกสภานิติบัญญัติ และสุดท้ายคือ การจัดสมัยประชุมสภา

## ขั้นตอน
แผนการดังกล่าวได้รับการแปลเป็นภาษาอังกฤษ ดังนี้:
# ขั้นแรก - การประกอบขึ้นใหม่ของสภาผู้แทนราษฎร ซึ่งถูกยกเลิกไปตั้งแต่ ค.ศ. 1996
# ขั้นที่สอง - จัดเตรียมงานที่จำเป็นทีละขั้นตอนสำหรับการก่อตั้งระบบประชาธิปไตยเมื่อสภาผู้แทนราษฎรได้มีขึ้นแล้ว
# ขั้นที่สาม - ร่างรัฐธรรมนูญตามแนวคิดพื้นฐานและรายละเอียดหลักการที่ได้รับการสนับสนุนจากสภาผู้แทนราษฎร
# ขั้นที่สี่ - จัดการลงประชามติระดับชาติเพื่อรับร่างรัฐธรรมนูญ
# ขั้นที่ห้า - จัดการเลือกตั้งอย่างเสรีและยุติธรรมเพื่อจัดหาผู้แทนราษฎรไปทำหน้าที่ในสภานิติบัญญัติแห่งชาติ (ฮัททอ)
# ขั้นที่หก - ประชุมผู้แทนราษฎรที่ได้จากการเลือกตั้งในฮัททอ
# ขั้นที่เจ็ด - ผู้นำ รัฐบาลและองค์กรบริหารได้รับเลือกจากฮัททอเพื่อสานต่องานในการสร้างรัฐประชาธิปไตยใหม่

## อ้างอิง

หมวดหมู่:การเมืองพม่า
บัญชา ชุมชัยเวทย์

**บัญชา ชุมชัยเวทย์ **ชื่อเล่น **เด่น** (เกิด 23 ธันวาคม พ.ศ. 2512) พิธีกรรายการ และอดีตผู้ประกาศข่าวสายเศรษฐกิจสังกัดช่อง 3 เอชดี ปัจจุบันเป็นสื่อมวลชนอิสระ

## การศึกษา
* มัธยมศึกษา : โรงเรียนสาธิตมหาวิทยาลัยขอนแก่น  (ศึกษาศาสตร์)
* ปริญญาตรี : คณะบริหารธุรกิจ มหาวิทยาลัยอัสสัมชัญ
* ปริญญาโท : เศรษฐศาสตรมหาบัณฑิต คณะเศรษฐศาสตร์ จุฬาลงกรณ์มหาวิทยาลัย และ บริหารธุรกิจมหาบัณฑิต สถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย

## ผลงาน
### ปัจจุบัน
* ผู้ดำเนินรายการ "บีไทม์" พุธที่ 2 และ 4 ของเดือน 00:00 - 00:30 น. และทุกวันเสาร์ 05:30 - 05:55 น. ทางช่อง 3 เอชดี

### อดีตพิธีกร
* ผู้ประกาศข่าว ช่วง "จอโลกเศรษฐกิจ" รายการ เที่ยงวันทันเหตุการณ์ ทาง ช่อง 3 เอชดี
* ผู้ดำเนินรายการ Money 360° ทางสถานีโทรทัศน์ Money Channel
* ผู้ประกาศข่าว ช่วง "เรื่องเด่นเศรษฐกิจ" รายการ เรื่องเด่นเย็นนี้ ทางช่อง 3 เอชดี

### ผลงานอื่น
* บรรรณาธิการบริหาร และบรรณาธิการอำนวยการ นิตยสาร Chicbiz ราย 3 เดือน
* คอลัมน์นิสต์ "คุยกับบัญชา" นิตยสาร 106 Magazine รายเดือน
* คอลัมน์นิสต์ "I-Money" นิตยสาร GM Magazine รายเดือน 
* ละคร ปัญญาชนก้นครัว ช่อง 3 ปี 2555 (รับเชิญ)
* ละคร อย่าลืมฉัน ช่อง 3 เอชดี ปี 2557 (รับเชิญ)
* ละคร ระบำเมฆ ช่อง 3 เอชดี ปี 2563 (รับเชิญ)
* ปฏิทินช่อง 3 ปี 2552 เดือน กรกฎาคม 
* ปฏิทินครอบครัวข่าว 3 ปี 2553 เดือน เมษายน-กรกฎาคม-ธันวาคม
* ปฏิทินครอบครัวข่าว 3 ปี 2554 เดือน กุมภาพันธ์-ธันวาคม
* ปฏิทินครอบครัวข่าว 3 ปี 2555 เดือน กุมภาพันธ์
* ปฏิทินครอบครัวข่าว 3 ปี 2556 เดือน กุมภาพันธ์-กรกฎาคม-ธันวาคม
* ปฏิทินครอบครัวข่าว 3 ปี 2557 เดือน มกราคม-ธันวาคม
* ปฏิทินครอบครัวข่าว 3 ปี 2558 เดือน มิถุนายน-ธันวาคม
* ปฏิทินครอบครัวข่าว 3 ปี 2559 เดือน เมษายน

### จัดรายการวิทยุ
* จัดรายการวิทยุ ช่วง "จอโลกเศรษฐกิจ" คลื่น FM 106 Mhz จันทร์ - ศุกร์ เวลา 08.45 - 12.45 - 17.45 น.
* จัดรายการวิทยุ ช่วง "CEO hit" คลื่น FM 106 Mhz อาทิตย์ เวลา 14.00 - 15.00 น.
* เคยจัดรายการวิทยุ ช่วง "เช้าเศรษฐกิจ" รายการข่าวเข้ม ประเด็นข้น คลื่นความคิด จันทร์ - ศุกร์ เวลา 7.50 - 8.00 น.
* เคยจัดรายการวิทยุ ช่วง "เกาะติดเศรษฐกิจการลงทุน" รายการข่าวเด่น ประเด็นร้อน คลื่นความคิด จันทร์ - ศุกร์ เวลา 18.20 - 18.35 น.

## รางวัล
* รางวัลโทรทัศน์ทองคำ ประจำปี 2551 รางวัลผู้อ่านข่าวดีเด่น ประเภท ผู้นำเสนอข่าวดีเด่น
* รางวัลโทรทัศน์ทองคำ ประจำปี 2554 รางวัลผู้อ่านข่าวดีเด่น ประเภท ผู้สื่อข่าวดีเด่น
* รางวัลเมขลา ครั้งที่ 25 สาขาพิธีกรข่าวดีเด่นยอดนิยมแห่งปีฝ่ายชาย จากรายการ จอโลกเศรษฐกิจ
* รางวัลนาฏราช ครั้งที่ 4 สาขาผู้ประกาศข่าวยอดเยี่ยม จากรายการ เรื่องเด่นเย็นนี้
* รางวัล Maya Entertain Awards 2022 สาขาผู้ประกาศข่าวเศรษฐกิจ ยอดเยี่ยม จากรายการ เรื่องเด่นเศรษฐกิจ ช่อง 3

## อ้างอิง

## แหล่งข้อมูลอื่น
* My3space Fanclub 

หมวดหมู่:บุคคลจากจังหวัดขอนแก่น
หมวดหมู่:พิธีกรชาวไทย
หมวดหมู่:ผู้ประกาศข่าวช่อง 3
หมวดหมู่:บุคคลจากโรงเรียนสาธิตมหาวิทยาลัยขอนแก่น
หมวดหมู่:บุคคลจากคณะบริหารธุรกิจ มหาวิทยาลัยอัสสัมชัญ
หมวดหมู่:บุคคลจากสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย
หมวดหมู่:บุคคลจากคณะเศรษฐศาสตร์ จุฬาลงกรณ์มหาวิทยาลัย
เขตรักษาพันธุ์สัตว์ป่าถ้ำเจ้าราม

**เขตรักษาพันธุ์สัตว์ป่าถ้ำเจ้าราม** เป็นพื้นที่บริเวณป่าสงวนแห่งชาติแม่พันลำ-แม่มอก ป่าแม่ท่าแพ ในท้องที่ตำบลทุ่งเสลี่ยม ตำบลกลางดง อำเภอทุ่งเสลี่ยม ตำบลนาขุนไกร อำเภอศรีสำโรง ตำบลวังน้ำขาว ตำบลตลิ่งชัน อำเภอบ้านด่านลานหอย จังหวัดสุโขทัย และป่าสงวนแห่งชาติป่าแม่มอก ตำบลเวียงมอก อำเภอเถิน จังหวัดลำปาง มีขนาดพื้นที่ 213,171 ไร่ หรือ 341 ตารางกิโลเมตร

## ประวัติ
* ถ้ำเจ้ารามเดิมชื่อ"**ถ้ำพระราม**" ได้ปรากฏในแผ่นศิลาจารึกของพ่อขุนรามคำแหงมหาราช ต่อมาชาวบ้านเรียกเพี้ยนเป็น"**ถ้ำเจ้าราม**"
* ประกาศในราชกิจจานุเบกษา กระทรวงเกษตรและสหกรณ์ กำหนดพื้นที่บริเวณป่าแม่ลำพัน-แม่มอก ในท้องที่ตำบลกลางดง อำเภอทุ่งเสลี่ยม และตำบลนาขุนไกร อำเภอศรีสำโรง จังหวัดสุโขทัย ให้เป็น "เขตห้ามล่าสัตว์ป่าถ้ำเจ้าราม" ตามพระราชบัญญัติสงวนและคุ้มครองสัตว์ป่า พ.ศ. 2503 เมื่อวันที่ 23 มกราคม พ.ศ. 2533
* ปัจจุบันยกระดับเป็นเขตรักษาพันธุ์สัตว์ป่าถ้ำเจ้าราม เมื่อวันที่ 26 สิงหาคม พ.ศ. 2544

## สถานที่ตั้งและเขตติดต่อ
เขตรักษาพันธุ์สัตว์ป่าถ้ำเจ้าราม ตั้งอยู่ทางทิศตะวันตกเฉียงเหนือของจังหวัดสุโขทัย ตำบลกลางดง อำเภอทุ่งเสลี่ยม และตำบลนาขุนไกร อำเภอศรีสำโรง จังหวัดสุโขทัย

## การคมนาคม
* บ้านด่านลานหอย-ถ้ำเจ้าราม ระยะทางประมาณ 34 กิโลเมตร ทางหลวงแผ่นดินหมายเลข 12 - และทางหลวงแผ่นดินหมายเลข 1027
* สวรรคโลก-ถ้ำเจ้าราม ระยะทางประมาณ 50 กิโลเมตร ทางหลวงแผ่นดินหมายเลข 101 - ทางหลวงแผ่นดินหมายเลข 1048 - ทางหลวงแผ่นดินหมายเลข 1113 - ทางหลวงแผ่นดินหมายเลข 1056 - ทางหลวงแผ่นดินหมายเลข 1027
* ทุ่งเสลี่ยม-ถ้ำเจ้าราม ระยะทางประมาณ 19 กิโลเมตร ทางหลวงแผ่นดินหมายเลข 1048 - ทางหลวงแผ่นดินหมายเลข 1027

## อ้างอิง

## แหล่งข้อมูลอื่น
* 
* 
* 
* 

ถ้ำเจ้าราม
หมวดหมู่:ภูมิศาสตร์ของจังหวัดสุโขทัย
หมวดหมู่:ภูมิศาสตร์ของจังหวัดลำปาง
หมวดหมู่:อำเภอทุ่งเสลี่ยม
หมวดหมู่:อำเภอบ้านด่านลานหอย
หมวดหมู่:อำเภอเถิน
หมวดหมู่:สถานที่ท่องเที่ยวในจังหวัดสุโขทัย
หมวดหมู่:สถานที่ท่องเที่ยวในจังหวัดลำปาง